ועדת הכספים, כנסת 19, פרוטוקול מספר 309, 2014-03-18 09:50

ניסן סלומינסקי: אנחנו פותחים בסעיף הראשון, אישור מוסדות ציבור לעניין סעיף 46.

ניסן סלומינסקי: אני מבין שיש לנו כאן 19 עמותות, זה כל פרי העבודה שלכם בחודשים האחרונים, ארז?

<ארז אורעד: לא.

<ארז אורעד: קודם כל אני אציג את עצמי.

<ארז אורעד: ארז אורעד, למי שלא מכיר אותי עדיין, ממונה על תחום מוסדות ציבור ומלכ"רים ברשות המיסים ואני מתכבד להגיש בפניכם את הרשימה שמספרה 2-1238-14, כשברשימה הזאת יש לנו 19 עמותות כשלכל אחת ואחת מהן יש פעילות נפרדת, פעולות רבות ומגוונות.

<ארז אורעד: הרשימה הזאת, לשאלתך, היא חלק מרשימות עבודה שהובאו באמת לשר האוצר ואני מתכבד להביא אותה בפניכם כרגע.

ניסן סלומינסקי: מה שאני שאלתי, זמן רב שלא קיבלנו תיקים, אז אני שואל אם כל פרי עבודתכם במשך כמה חודשים זה רק 19 תיקים.

<ארז אורעד: אני רק אפתח חלון, מאז שהייתי פה ובתקופה הקצרה שהייתי פה, ניסן, אני מונה פה 121 תיקים שכבר הגיעו לוועדת הכספים לאישור שלכם.

<ארז אורעד: אני מונה בנובמבר 48 תיקים, בישיבה הראשונה שלי, שלא נתתם לי שם גם דקה אחת של חסד, וב-31.12 - - -

יעקב ליצמן: לא, כי שם לא הבאתם את כל הרשימה.

<ארז אורעד: לא הבאנו את כל הרשימה?

<ארז אורעד: אני לא יודע מה הבאנו ומה לא הבאנו, בכל אופן 48 תיקים וב-31.12.2013 עוד 73 תיקים.

<ארז אורעד: אני יכול להעיד על עצמי ואני מקווה שאחרים גם יכולים להעיד עליי, שמאז שהגעתי למחלקה אני עובד בקצב מוגבר על מנת לחסל כל מיני פיגורים שהיו.

<ארז אורעד: מה שצריך לקבל אישור, גוף שצריך לקבל אישור מקבל תשובה חיובית ובזמן כמה שיותר קצר, ואני משתדל לעשות את זה, וגופים אחרים שלא צריכים, אני לא מהסס גם להוציא תשובות שליליות.

<ארז אורעד: זאת אומרת שאדם יידע בדיוק איפה הוא עומד.

<ארז אורעד: רק לשים את הדברים על הסדר הנכון, פה אנחנו עובדים, בחודשיים וחצי-שלושה חודשים היו כבר 121 תיקים בוועדת הכספים.

ניסן סלומינסקי: לא, מה שאני שואל - - -

<ארז אורעד: עוד תיקים שהועברו לשר והועברו מספר רשימות שכרגע אני לא יכול לפרט אותן, כי זה נמצא אצל השר, מתוכם - - -

ניסן סלומינסקי: כמה הועברו לשר כבר?

<ארז אורעד: כרגע אני לא יכול להגיד בדיוק את המספרים, זה נהלי עבודה פנימיים שלנו - - -

ניסן סלומינסקי: מה פירוש אתה לא יודע?

ניסן סלומינסקי: אתה הרי - - -

<ארז אורעד: אוקיי, העברנו 81 תיקים - - -

ניסן סלומינסקי: חוץ מה-19 או ביחד?

<ארז אורעד: מתוכם, מתוך 81 התיקים האלה יש 19 תיקים שכרגע נמצאים בפנינו לדיון.

ניסן סלומינסקי: זאת אומרת אתה רוצה לומר לי, ארז, שאני אבין - - -

<ארז אורעד: בוא נעשה סדר בעניינים.

<ארז אורעד: אני civil servant, אני עובד ציבור, משרת ציבור, אפשר לקרוא לזה ככה, יש לנו נהלים פנימיים, מאז, מאותו רגע שהרשימה יוצאת אני הגורם הממליץ, אנחנו הגורם הממליץ בפני שר האוצר.

<ארז אורעד: זה עובר כמובן לפני כן, לפני שזה עובר לשר האוצר, תחנה נוספת, של מנהל רשות המיסים, שמעביר את הרשימות לשר האוצר.

<ארז אורעד: מהרגע שהרשימות יוצאות מאיתנו כגורם הממליץ לכיוון שר האוצר, שר האוצר סוברני להחליט איך הוא עובד, באיזה קצב, איך הוא מאשר את הרשימות וכיוצא בכך.

ניסן סלומינסקי: הבנתי.

משה גפני: השר שואל אותך שאלות, מה כן?

משה גפני: מה לא?

משה גפני: למה הוא שולח לוועדת הכספים חלק וחלק הוא לא שולח?

משה גפני: אולי בגלל משהו - - -?

<ארז אורעד: לא, לא משתפים אותי ב - - -

יעקב ליצמן: לא, הוא אומר לא.

ניסן סלומינסקי: ארז, מה שניסיתי להבין, יכול להיות שמצאו פגם בעבודה שלכם או של רשם העמותות לגבי התיקים?

<ארז אורעד: נדיר מאוד שמוצאים פגמים מסוימים.

<ארז אורעד: אני לא יודע, יכול להיות שיש - - - בדקו מספר עמותות מסוימות וראו שיש שם נושאים, הם עושים דאבל צ'קינג וזכותם לעשות - - -

משה גפני: לא הבנתי, דאבל מה?

ניסן סלומינסקי: זה מה שאני שואל, החזירו לך תיקים וביקשו ממך לעשות עבודה נוספת על חלק מהתיקים?

יעקב ליצמן: רק חרדיות.

משה גפני: לא, גם דתיות.

ניסן סלומינסקי: אני שואל אם ביקשו ממך.

ניסן סלומינסקי: לפעמים יכול להיות שהשר - - -

יעקב ליצמן: תן לנו לעשות את העבודה, מה אתה מתערב, בשביל מה לך להתערב?

<ארז אורעד: אז אני אומר מה שאני אומר פה, אני הגורם הממליץ לשר האוצר - - -

ניסן סלומינסקי: לא, ארז, מה שאני שואל, אני מקבל את זה ברצינות גדולה, אז אם השר באמת מצא זמן בימים כל כך טרופים באמת לבדוק תיק תיק, אז השאלה אם הוא החזיר לך חלק מהתיקים וביקש לעשות בדיקה נוספת.

<ארז אורעד: היו מספר תיקים שבדקנו בדיקה נוספת.

<ארז אורעד: יש תיקים נוספים, כרגע אני לא זוכר תיקים כאלה ואחרים, אבל היו מספר תיקים ש - - -

משה גפני: כמה תיקים?

<ארז אורעד: בסביבות פחות מ-10 תיקים.

ניסן סלומינסקי: זאת אומרת 19 ועוד 10 תיקים זה 29, מתוך 80.

<ארז אורעד: אבל אני מבקש לציין, שגם בשל הקצב המוגבר שאנחנו עובדים במחלקה ויש את הרשימות, שר האוצר, הוא סוברני להחליט לעבוד, הן בקצב שלו והן ב - - -

ניסן סלומינסקי: לא, זה בסדר, אין לנו טענות.

יעקב ליצמן: זה לא בסדר, אנחנו נדבר.

ניסן סלומינסקי: יעקב, אנחנו רק רצינו להבין את ההליך, כי אם השר עושה בדיקה נוספת והוא מבקש, אז זה מכובד מאוד, אבל אם אין בדיקה נוספת, אז למה זה נמצא על השולחן שם?

ניסן סלומינסקי: יש שם שולחן גדול?

ניסן סלומינסקי: איך זה הולך, שיש כל כך הרבה מקום לתיקים?

<ארז אורעד: אני לא הייתי מעודי בלשכת שר האוצר, לא ראיתי את השולחן הגדול או לא גדול.

ניסן סלומינסקי: הוא שומר שם איזה 60 תיקים, אז זה צריך להיות בטח - - -

<ארז אורעד: יכול להיות שיש עוד תיקים שהוא סוברני להחליט ולבדוק אותם שנית, וחלק מהתיקים עדיין - - -

ניסן סלומינסקי: אבל בכל מקרה בכל התיקים עבר אתכם, רשם העמותות, וגם עבר אתכם ואתם המלצתם עליהם.

<ארז אורעד: אנחנו כגורם המקצועי - - -

ניסן סלומינסקי: כן, אני מדבר רק על הגורם המקצועי.

<ארז אורעד: הגורם המקצועי ממליץ לשר האוצר, עוד פעם, ושר האוצר סוברני להחליט מה הוא עושה.

יעקב ליצמן: אדוני היושב ראש, שתי הערות ברשותך.

יעקב ליצמן: קודם כל אני מכבד את העבודה, אני חושב שהם הזדרזו מאז שהוא נכנס לתפקיד, מגיעה לו מילה טובה בהחלט.

יעקב ליצמן: שתי הערות, אמרתי.

יעקב ליצמן: אל"ף, אני רוצה להזכיר לך, אדוני, שבישיבה האחרונה או לפני אחרונה, לא זוכר מתי זה היה, אנחנו קיבלנו רשימה משר האוצר, 80 ומשהו היה במכתב, ומשר האוצר לוועדה קיבלנו 50 ומשהו.

יעקב ליצמן: אם אתה זוכר את זה.

<ארז אורעד: זה היה 48, זו אותה ישיבה שהזכרתי.

יעקב ליצמן: אותה ישיבה, יפה.

יעקב ליצמן: עד לרגע זה אני רוצה להבין, הפער בין שני הדברים, ביקשת אז, פנינו עוד פעם, יכול להיות שפנינו למבקר, אני לא זוכר אפילו, אני רוצה לדעת, זה בא לפנינו?

יעקב ליצמן: הובא לפנינו או לא הובא לפנינו?

יעקב ליצמן: זו שאלה עכשיו.

<ארז אורעד: מה שאני יכול לומר, שהרשימות האלה של 48 מנובמבר, לאחר מכן ב-31 בדצמבר כל התיקים שלא נכללו, זה היה בתקופת קודמי, הם שוחררו ב-31 בדצמבר - - -

ניסן סלומינסקי: לזה אני דאגתי.

<ארז אורעד: 73 עמותות אושרו.

<ארז אורעד: זאת אומרת סך הכול 121 עמותות, זה יותר ממספר העמותות שאתה כרגע הצגת פה בפנינו.

יעקב ליצמן: בסדר.

יעקב ליצמן: דבר שני, אדוני, מספר 17, אולי תגיד לי ממתי משרד הבריאות פותח עמותות?

<ארז אורעד: רק רגע, אני אגיע לעמותות בנפרד, רב יעקב אנחנו נעבור עמותה-עמותה, בקצר.

<ארז אורעד: זה יהיה נוהל חדש.

יעקב ליצמן: יש ג'ובות באמצע?

יעקב ליצמן: שאני לא ידעתי?

משה גפני: זה משרד הבריאות.

יעקב ליצמן: המנכ"ל והמשנה למנכ"ל הם חברים.

ניסן סלומינסקי: נגיע לזה.

יעקב ליצמן: אגב, סעיף לפני כן כתוב שטומי לפיד עדיין חי, אבל לא משנה.

ניסן סלומינסקי: בכל אופן, מה שאנחנו נעשה עכשיו, ארז ובני וחבריי חברי הכנסת, אנחנו נעבור עמותה-עמותה ואתם על כל עמותה - - -

יעקב ליצמן: לא, אבל זו שאלה עקרונית, זו לא שאלה - - -

ניסן סלומינסקי: אני יודע, נגיע.

יעקב ליצמן: משרד ממשלתי, שר האוצר, אולי יש לו גם עמותות שאנחנו לא יודעים על זה.

משה גפני: היה דיון כאן בוועדה, אדוני היושב ראש.

משה גפני: היה דיון, כשלקחו את העמותות הדתיות והחרדיות ולא הביאו אותם, אחרי שעברו גם את רשם העמותות וגם את משרד האוצר.

משה גפני: שר האוצר לא חתם על זה, היו לנו דיונים איתו.

משה גפני: אתה ניהלת איתו דיונים, אני גם כן ניסיתי לעזור, כולם ניסו לעזור בעניין הזה והבעיה הזאת נגמרה, והביאו בסופו של דבר את כולם.

משה גפני: זה לא נושא מקצועי.

משה גפני: הוא הקים ועדה ציבורית, הוועדה הציבורית עובדת, למה עוד הפעם יש את האפליה הזו?

משה גפני: יש פה 89 עמותות, שכולם אומרים שהכול בסדר, נדמה לי שגם רשם העמותות אמר ש - - - יש בעיות עם סוג העמותות האלה?

<בנימין למקין: אני קיבלתי את הרשימה הזו.

<בנימין למקין: לפני שאני מגיע לוועדה אני בודק את הרשימה הזו, אני לא יודע מה - - -

משה גפני: כן, בסדר, אבל אומר האחראי על זה, שאנחנו סומכים עליו שהוא עושה את עבודתו נאמנה, הוא אומר שיש 89 עמותות, למה זה לא מגיע?

משה גפני: למה האפליה הזו?

משה גפני: זאת אפליה פוליטית.

<ארז אורעד: קודם כל לא אמרתי 89 עמותות, נשים את המספרים ה - - -

משה גפני: כמה?

משה גפני: כמה שלחתם לשר?

<ארז אורעד: 81 עמותות.

משה גפני: 81 עמותות.

משה גפני: בסדר, לא משנה.

משה גפני: יש לו לא 19 עמותות, אלא 20 עמותות.

משה גפני: יש, למה ה-20 לא מגיע?

ניסן סלומינסקי: ארז, אני ביקשתי מלשכת השר שאם לא יגיעו התיקים, לפחות שיביאו לנו את הרשימה של אותם תיקים שהשר לא חותם.

ניסן סלומינסקי: הם שלחו בידך את הרשימה הזו?

<ארז אורעד: לא, לא קיבלתי - - - לשכת השר.

ניסן סלומינסקי: גם אתה לא קיבלת.

ניסן סלומינסקי: הבנתי.

ניסן סלומינסקי: מה שאנחנו נעשה, מאחר שאתם נמצאים פה, אז אנחנו נעבור על העמותות אבל לא נצביע עליהן ונחכה.

ניסן סלומינסקי: כשיגיעו התיקים האחרים, אז נוכל להצביע על כולם כבר ביחד.

<ארז אורעד: אני רוצה להבין, אנחנו עושים דיון עקר?

<ארז אורעד: אנחנו עובדים על ה - - - ?

ניסן סלומינסקי: זה לא עקר.

ניסן סלומינסקי: אנחנו נשתדל - - -

<ארז אורעד: לא נאשר את העמותות?

<ארז אורעד: לא הבנתי.

ניסן סלומינסקי: כן, הבנת טוב.

יעקב ליצמן: אני מציע, אדוני, קצת אחרת.

יעקב ליצמן: אני מציע שאנחנו נאשר, אנחנו נעשה רביזיה - - -

ניסן סלומינסקי: לא, לא, לא.

משה גפני: לא, אבל למה לאשר?

משה גפני: זו ממש אפליה.

יעקב ליצמן: צריך - - -

משה גפני: בסדר, אבל זו ממש אפליה.

משה גפני: אפליה.

משה גפני: אפליה זה דבר יותר חמור מ - - -

<ארז אורעד: רבותיי, אני לא - - -

ניסן סלומינסקי: ארז, אני אסביר לך מה - - -

משה גפני: זו אפליה פוליטית חד משמעית, לא עומד לדיון אפילו.

<ארז אורעד: אני לא איש פוליטי, אני שם את הדברים על דיוקם.

משה גפני: עושים בך שימוש.

משה גפני: אני הרי מכבד אותך, אני יודע שאתה עושה עבודה - - -

<ארז אורעד: אני מבקש לא לעכב את העמותות האלה, מכיוון שאלה עמותות שעבדו עליהן, נעשתה עבודה, אנחנו עכשיו נמצאים פה בכנסת.

ניסן סלומינסקי: ארז, אני - - -

<ארז אורעד: וחבל על כל דקה ודקה מיותרת.

<ארז אורעד: יש פה עמותות - - -

משה גפני: אבל יש פה אפליה, אסור במשטר דמוקרטי לעשות את זה.

משה גפני: זה גובל בעבירה פלילית.

ניסן סלומינסקי: רב משה, תן, אני אעשה את זה.

משה גפני: זה גובל בעבירה פלילית.

משה גפני: שר האוצר מנצל את סמכותו כדי לעשות דבר פוליטי.

משה גפני: אל תסתבכו עם העניין הזה, אתם אנשי מקצוע.

יעקב ליצמן: מי זה שר האוצר?

ניסן סלומינסקי: לא, רב יעקב.

ניסן סלומינסקי: תראה, קודם כל כנוהל שיהיה לנו להבא, עמותה, כל אחד מכם יגיד משפט או שניים, כמו רשם העמותות, נניח על הראשון: 'בדקתי מבחינתנו כרשם עמותות זה בסדר', ארז יגיד מילה עליהם ונעבור הלאה אחד לאחד.

ניסן סלומינסקי: בדרך כלל בסוף צריכים להצביע על הרשימה, הפעם לא נצביע, כי אנחנו נחכה, חבל לנו להצביע על חלק, נחכה שיגיעו התיקים האחרים ואז נצביע על כולם ביחד.

<ארז אורעד: אנחנו דנים על העמותות וזה הליך באמת מבורך, מדוע שלא נצביע כבר על העמותות שאנחנו דנים?

ניסן סלומינסקי: אני אסביר לך, כי העמותות האלה, חשוב מאוד להצביע בשבילן, אבל יש עוד 60 עמותות שנמצאות אצלו שחשוב מאוד להצביע עליהן.

<ארז אורעד: אבל הן בזמנן, נדון עליהן.

<ארז אורעד: זה יגיע, יגיעו עוד 60 - - -

ניסן סלומינסקי: לא, אנחנו - - -

<ארז אורעד: אני מזכיר לכם, בנובמבר הבאתי לפה 48 עמותות, היו אותם טיעונים בדיוק פה ואותן טענות, ולאחר פחות מחודש התייצבתי פה עם עוד 73 עמותות.

ניסן סלומינסקי: אבל אתה לא יודע מה קרה בחודש הזה שהתייצבת.

<ארז אורעד: אני באמת לא יודע מה קרה ולא ענייני לדעת, אבל - - -

ניסן סלומינסקי: אני אומר שאני לא רוצה לעבור את אותו תהליך שוב.

ניסן סלומינסקי: כי אני עשיתי אותו, אז אני לא רוצה לעבור אותו שוב.

ניסן סלומינסקי: אני חושב שזה צריך להיות מסודר ומכובד ולכן אנחנו נעבור קודם כל עמותה אחת, 'אבני דרך לחיים', נתחיל עם בני.

ניסן סלומינסקי: רק מילה אחת, אתה עברת, היא עונה על הקריטריונים?

<בנימין למקין: קודם כל לגבי כל העמותות האלה, אין לי משהו לדווח מעבר לזה שיש להן רישום תקין.

<בנימין למקין: אנחנו לא מדרגים עמותות, אנחנו בוחנים אותן - - -

ניסן סלומינסקי: מאה אחוז.

ניסן סלומינסקי: לכן אני אומר שנעבור אחד-אחד.

ניסן סלומינסקי: 'אבני דרך לחיים', אין בעיה.

<בנימין למקין: אין בעיה.

ניסן סלומינסקי: מאה אחוז.

ניסן סלומינסקי: ארז?

ניסן סלומינסקי: משפט אחד לגבי העמותה.

<ארז אורעד: משפט אחד לגבי העמותה.

<ארז אורעד: העמותה הזאת נוסדה למען בוגרים בעלי אוטיזם וצרכים מיוחדים, שזה ללא ספק נושא חשוב שנכנס בגדרה של מטרה ציבורית שהיא סעד וחינוך, מכיוון שגם מכשירים אותם לחיים עצמאיים וכיוצא בכך.

<ארז אורעד: אני יכול להמשיך ולפרט.

<ארז אורעד: אם אתם רוצים נעבור לעמותה הבאה.

ניסן סלומינסקי: בסדר.

ניסן סלומינסקי: המטרה שלהם מאוד חשובה, מכינה לשילוב בעלי צרכים.

ניסן סלומינסקי: יש לנו עמותה דומה לזה בערד, אם אתה מכיר, שמכינים - - -

<ארז אורעד: אתה מדבר לגבי מה?

<ארז אורעד: לגבי עמותה ישראלית?

<ארז אורעד: אתה עובר לעמותה השנייה?

ניסן סלומינסקי: לא, עוד לא.

ניסן סלומינסקי: אני רק אומר בעמותה הראשונה, זה דבר חשוב.

ניסן סלומינסקי: זה מכינה קדם צבאית, או שזו מכינה סתם?

<ארז אורעד: זה נושא של מכינה לקראת חיים בוגרים.

<ארז אורעד: הלוא אוטיזם - - -

עפר שלח: זה לא קדם צבאי, זה אוטיסטים.

<ארז אורעד: אוטיזם זה מחלה, זה אדם שדורש טיפול לכל החיים ומה שקורה פה, העמותה הזו עושה דבר מבורך, היא מכינה אותם לקראת חיים בוגרים.

<ארז אורעד: שזה לא יובן פה שזו מכינה קדם צבאית.

יעקב ליצמן: - - - הם מטפלים בשר האוצר.

עפר שלח: אל תהיה מלוכלך, ליצמן.

יעקב ליצמן: אפתח את הפה על זה גם?

עפר שלח: אתה רוצה להיכנס בשר האוצר, תעשה, אל תהיה - - -

יעקב ליצמן: אני יודע למה זה הלך מהר.

יעקב ליצמן: בוא לא נדבר.

ניסן סלומינסקי: רגע, המכינה הזאת, אתה לא יודע אם זו מכינה קדם צבאית.

עפר שלח: לא, זה אוטיסטים.

<ארז אורעד: זה הכנה לחיים בוגרים.

עפר שלח: אוטיסטים זה קדם צבאי?

ניסן סלומינסקי: לא, בעלי צרכים מיוחדים זה בסדר.

ניסן סלומינסקי: כי יש לנו בערד, זה מה שאמרתי, הקמנו מכינה קדם צבאית לילדים עם צרכים מיוחדים שהם מכשירים אותם והם הולכים לצבא, וזה לא להאמין.

ניסן סלומינסקי: הצבא לא רצה להסתכל עליהם, אחרי שנה הם הולכים.

ניסן סלומינסקי: אז חשבתי שאולי זה זה, ולא.

ניסן סלומינסקי: אוקיי, העמותה השנייה.

<בנימין למקין: גם לה יש אישור ניהול תקין.

<ארז אורעד: עדי, זו עמותה ישראלית למען חולי דושן.

<ארז אורעד: כפי שאתם רואים זאת מחלה שהיא בקטע הזה, שלא נדע מצרות, מי שרוצה שיגגל על זה בגוגל.

<ארז אורעד: מהות העמותה הזאת לקדם מחקרים שמהותם מציאת תרופה מלאה ומעכבת.

<ארז אורעד: המטרה הזאת נכנסת ללא כל ספק בגדרה של מטרה ציבורית שמוגדרת בסעיף 9(2) בריאות ומדע בחקיקה ראשית.

עפר שלח: רק שאני אבין, מה זה דושן באמת?

יעקב ליצמן: אל תשאל.

יעקב ליצמן: באמת.

<ארז אורעד: זה ניוון שרירים.

יעקב ליצמן: זה נורא ואיום.

<ארז אורעד: זה one way ticket, לכיוון אחד.

ניסן סלומינסקי: עמותה שלישית.

<ארז אורעד: עמותה שלישית היא קרן פילינור.

<בנימין למקין: יש אישור ניהול תקין.

<ארז אורעד: יש אישור ניהול תקין.

<ארז אורעד: קיבלנו, נרשם בפרוטוקול.

<ארז אורעד: למעשה אנחנו מדברים פה על עמותה שהיא מה שנקרא ליצנות רפואית, זה נכנס בגדר של בריאות.

<ארז אורעד: העמותה הזאת פועלת במעל 25 בתי חולים, ללא ספק נמצא קשר בין ליצנות רפואית, בין שמחת חיים, בין הנפש לבין הבריאות ופה העמותה הזאת עושה פעילות מבורכת בבתי חולים ונכנסת לגדר מטרה ציבורית.

ניסן סלומינסקי: אני מכיר אותה, היא עמותה טובה מאוד.

<ארז אורעד: רק לסבר את האוזן, מספר הנהנים מפעילות העמותה זה 50,000.

<ארז אורעד: פעילות העמותה, יש לה תרומות בסך 5 מיליון שקלים, ולכן אני אומר, חבל לעכב, כל דקה ודקה שאנחנו מעכבים את זה - - -

ניסן סלומינסקי: זה חבל, אבל אתם עיכבתם את זה.

ניסן סלומינסקי: השר עיכב את זה על שולחנו - - -

<ארז אורעד: אני לא עיכבתי כלום.

<ארז אורעד: אנשים יכולים להעיד עליי - - -

ניסן סלומינסקי: לא אתה.

ניסן סלומינסקי: לדוגמה זו עמותה שהתורם הגיע לפה, היה צריך את סעיף 46, כי אחרת שלטונות שווייץ, הוא תורם גדול, אמרו שיחייבו אותו במיסוי על כל התרומות שלו אם לא יהיה לו אישור של 46.

ניסן סלומינסקי: הוא היה כבר לפני שלושה שבועות והתחננו והתיק היה מונח ומונח ואף אחד לא עשה את מה שצריך לעשות.

<ארז אורעד: זו הזדמנות לתקן, מוטב מאוחר.

ניסן סלומינסקי: לא בטוח שזה מוטב, כי יכול להיות שכבר חייבו אותו בכל הקנסות.

ניסן סלומינסקי: זה לא פשוט.

<ארז אורעד: אוקיי.

<ארז אורעד: העמותה הבאה בתור.

<ארז אורעד: עמותה רביעית מתוך 19 עמותות.

<ארז אורעד: כמה זמן מוקצב לנו?

ניסן סלומינסקי: תמשיך.

<ארז אורעד: כמה שאני רוצה.

ניסן סלומינסקי: לא כמה שאתה רוצה, אבל קצר לכל אחד זה בסדר.

<ארז אורעד: עמותה ישראלית לתסמונת ויסקוט אולדריץ'.

<ארז אורעד: למעשה זה גם נכנס לגדר של בריאות.

<ארז אורעד: העמותה עוסקת בהדרכת חולים שלקו במחלה הזאת ומפיצה חוברות הדרכה איך להתמודד עם המחלה הזאת.

<ארז אורעד: מי שרוצה לחפש וזה מעניין אותו שיחפש בגוגל.

<ארז אורעד: ההכנסות של העמותה הזאת בסך הכול 101,000 שקל, כל הפעילות שלה היא פעילות של מתנדבים ומאוד חשוב לתת להם את סעיף 46.

<ארז אורעד: זה גם מטרה של בריאות.

<ארז אורעד: אפשר לעבור הלאה?

ניסן סלומינסקי: כן, אפשר לעבור הלאה.

<ארז אורעד: עמותה חמישית.

<ארז אורעד: בית הכנסת, איפה גפני?

<ארז אורעד: בדיוק עכשיו מדבר בטלפון.

יעקב ליצמן: לא, יתברר לך אולי איזה סוג בית כנסת.

ניסן סלומינסקי: לא, יכול להיות שזה בסדר.

<ארז אורעד: מיתר.

<ארז אורעד: בית כנסת מיתר, פעילות בית כנסת במבנה ששייך למועצה המקומית.

<ארז אורעד: בית כנסת מיתר.

משה גפני: אבל למה אתה מדגיש בית כנסת?

משה גפני: זה בית הכנסת היחיד ב-81?

<ארז אורעד: אני לא יודע.

משה גפני: לא, אני שואל, זה בית הכנסת היחיד?

<ארז אורעד: אני לא מדבר, אני כרגע לא - - -

ניסן סלומינסקי: אנחנו נדע את זה - - -

משה גפני: אני שאלתי האם זה בית הכנסת היחיד - - -

<ארז אורעד: כרגע אני מקריא את הרשימה לפי סדר.

משה גפני: רק שנייה, אין לי טענות אליך, תיקח בחשבון מראש, גם בהתחלה וגם בסוף.

משה גפני: אני שואל שאלה מקצועית, האם בית הכנסת הזה הוא בית הכנסת היחיד בכל ה-81 שהגשת לשר?

<ארז אורעד: מטבע הדברים יש גם בתי כנסת, אני מעריך - - -

משה גפני: אז למה זה כן ואחרים לא?

משה גפני: אני בעד בית הכנסת.

<ארז אורעד: ויש גם עוד עמותות שהן גם במטרות אחרות של בריאות, אני מעריך - - -

משה גפני: לא, אבל שאלתי על זה.

משה גפני: שאלתי האם יש עוד בתי כנסת.

<ארז אורעד: שאלת על זה.

<ארז אורעד: זה כמו שאני אצלם לך את הנקודה השחורה ואני אגיד שהכול שחור - - -

משה גפני: הכול לא רק שחור, שחור משחור.

משה גפני: שר האוצר לפי דעתי עובר עבירה פלילית.

משה גפני: אני חושב להתלונן אצל היועץ המשפטי לממשלה על ההתנהלות הזאת.

ניסן סלומינסקי: אוקיי, לא צריכים.

משה גפני: שאלתי רק אם יש עוד בתי כנסת.

משה גפני: זה הכול.

<ארז אורעד: מטבע הדברים, כנראה.

<ארז אורעד: הרשימה כרגע לא מונחת בפניי.

<ארז אורעד: מטבע הדברים אני מניח שיש, כמו שיש עמותות אחרות.

משה גפני: בסדר, הבנתי.

ניסן סלומינסקי: שאלתי אם שלחו איתו את הרשימה, כי אני ביקשתי שלפחות את הרשימה של אלה שעדיין לא נחתמו, שיעבירו.

ניסן סלומינסקי: אמרו שיעשו מאמץ, אבל אני מבין שהמאמץ קשה כנראה וזה לא הגיע.

יעקב ליצמן: לא, הם שיכורים מ - - -

ניסן סלומינסקי: מה אתה אומר על בית הכנסת במיתר?

יעקב ליצמן: אני ביקשתי רק שיגידו מי חברי העמותה של בית הכנסת הזה.

<ארז אורעד: הירש שבואל, טובול נדב, איתן ספיבק, אוריאל אלעזרי ואלעזר ישראל.

<ארז אורעד: אתה מכיר מישהו מהאנשים האלה?

יעקב ליצמן: אם אני מכיר?

יעקב ליצמן: אני יודע לאיפה הם שייכים, אבל בסדר.

<ארז אורעד: באמת בקטע הזה אני לא יודע, אני לא איש - - -

עפר שלח: אני רוצה להבין ברמה של קריטריונים, מה ההיגיון שבתי כנסת מקבלים פטור לפי סעיף 46?

<ארז אורעד: הרציונל הוא שיש לנו חקיקה, חקיקה ראשית.

<ארז אורעד: בחקיקה הראשית אחת מהמטרות, דת, בריאות, חינוך, דת היא מטרה בחקיקה ראשית.

<ארז אורעד: זה לא חקיקה משנית ששר האוצר מוסמך, בסמכותו להוסיף מדי פעם מטרות אחרות, היא מטרה ציבורית שהיא נחשבת כמטרה ציבורית מהותית לצורך מתן הטבות לסעיף 46.

יעקב ליצמן: הסיבה היא פשוטה, הממשלה בדרך כלל לא משתתפת, היום כמעט, לא היום, פעם בעבר - - -

עפר שלח: הפעילות הזאת לא מתקצבת דרך או הרשות המקומית או - - - ?

ניסן סלומינסקי: לא.

יעקב ליצמן: לא, היום לא בונים בתי כנסת.

יעקב ליצמן: אם כן בונים, זה בתוך- - -

משה גפני: גם כבר לא.

יעקב ליצמן: אני לא יודע אם זה קיים עדיין, אבל זה בדרך כלל בזה.

יעקב ליצמן: זאת אומרת היום הממשלה לא - - -

ניסן סלומינסקי: ההיפך, במקום שהמדינה תשתתף היא אומרת 'תמצאו תורמים ואני אתן לכם את הסעיף הזה'.

ניסן סלומינסקי: זה לגבי הרבה גופים.

<ארז אורעד: למעשה זה המגזר השלישי.

ניסן סלומינסקי: בוא נמשיך הלאה, קצת יותר זריז.

<ארז אורעד: יותר זריז.

<ארז אורעד: אז אנחנו עברנו הלאה ויש לנו את עמותת ספייס איי אל, שזו עמותה שנכנסת תחת הגדרה של מדע.

<ארז אורעד: העמותה הזאת היא עמותה שהוקמה לצורך קידום החינוך המדעי במדינת ישראל, כאשר הטריגר שלה, וזה מאוד מעניין, זה היה גם בחדשות, היה השתתפות בתחרות של גוגל במסגרתה יש לשלוח לחללית לירח באיזה שהוא שלב ולשלב צילומים באינטרנט, כאשר זה טריגר לפעילות החינוכית של מדע.

ניסן סלומינסקי: אם נאשר את זה, אני יכול לתת את הרשימה של אלה שיהיו בתוך זה שיסעו לירח?

<ארז אורעד: כרגע זו חללית לא מאוישת.

ניסן סלומינסקי: זה חד כיווני, נכון?

<ארז אורעד: ברגע שהחללית תהיה מאוישת, אז אולי נחשוב על זה.

עפר שלח: הכי צפופה בהיסטוריה היא תהיה.

יעקב ליצמן: אתה יכול לרשום בירח קרקע על שמך גם כן.

משה גפני: אתה יכול לעשות טובה, רק אם הוא יכול להסביר את מה שליצמן העלה?

משה גפני: אני חייב ללכת.

ניסן סלומינסקי: על מה?

משה גפני: על בועז לב ורוני גמזו.

ניסן סלומינסקי: אתה לא יכול להישאר?

משה גפני: לא, אני חייב ללכת לוועדת חוקה.

ניסן סלומינסקי: שם יש בלגן שלם.

משה גפני: כן, בלגן שלם שם, עם הגיור.

משה גפני: שלוש העמותות האחרונות, האחת זה משרד הבריאות, מה שליצמן אמר, ושתי האחרונות זה בתי ספר.

משה גפני: אז מה, סעיף 46 על בתי ספר?

ניסן סלומינסקי: בואו נקפוץ רגע, רק מפני כבודו של גפני.

ניסן סלומינסקי: תקפוץ רגע לעמותה 17 ואחר כך נחזור.

ניסן סלומינסקי: קרן מחקרים רפואית.

<ארז אורעד: עמותה 17, קרן למחקרים רפואיים פיתוח תשתיות שירותי בריאות.

<ארז אורעד: זאת העמותה?

משה גפני: כן, סעיף 17.

ניסן סלומינסקי: זה ליד הבירה בירושלים או הבירה ירושלים?

<ארז אורעד: ליד הבירה ירושלים.

<ארז אורעד: המוסד הזה, הרב גפני, עוסק במחקרים קליניים שמאושרים על ידי המדען הראשי.

<ארז אורעד: זאת אומרת יש כאן משרד ממשלתי שהוא למעשה נותן את ברכתו לקטע הזה וכידוע המגזר השלישי נכנס במקומות שהמדינה גם לא יכולה להיכנס אליהם.

ניסן סלומינסקי: מה זה המגזר השלישי?

ניסן סלומינסקי: פה חברים מנכ"ל משרד וסגנו.

ניסן סלומינסקי: איך זה יכול להיות?

<ארז אורעד: יש היום קרנות שגם מקימים, ואני יודע שזו יוזמה חדשה, דיברו איתי גם מהחשב הכללי, עושים קרנות לאומיות שגם הממשלה מעורבת בקטע הזה.

יעקב ליצמן: איך זה יכול להיות שהעמותה נוסדה ב-98' ורוני גמזו סך הכול ארבע שנים שם?

<ארז אורעד: אני לא הבנתי את השאלה.

משה גפני: השאלה פשוטה.

יעקב ליצמן: כתוב נוסד ב-98'.

יעקב ליצמן: רוני אפילו לא היה בחיתולים.

יעקב ליצמן: בן כמה הוא, רוני?

עפר שלח: לא, הדבר החשוב הוא איך מנכ"ל משרד הבריאות והמשנה שלו - - -

יעקב ליצמן: בזה התחלתי.

יעקב ליצמן: אגב, אני חייב להגיד לך כגילוי נאות, שבתקופתי לא ידעתי משום עמותה.

יעקב ליצמן: אני לא יודע בדיוק מה זה שם.

<ארז אורעד: תראו, דברים של ניגודי עניינים - - -

משה גפני: רק לפני שאתה משיב, אלה שחתומים על העמותה הזאת זאת הרשות המבצעת.

משה גפני: זאת אומרת הוא יכול לבוא לממשלה ולהגיד 'אני צריך כסף לעניין הזה', הוא לא יכול לבוא - - -

יעקב ליצמן: זה מקבלי שכר, זה לא חברי עמותה.

יעקב ליצמן: זה מקבלי השכר, אני צריך את חברי העמותה.

<ארז אורעד: אז אין לי פה, יש לי פה את חמישה מקבלי השכר.

יעקב ליצמן: זה חשוב מאוד.

יעקב ליצמן: אגב, שם שאמרתי זה גם מקבלי שכר, לכן אני - - -

ניסן סלומינסקי: רק שנייה.

ניסן סלומינסקי: מטעם רשם העמותות, לכם יש איזה שהיא בעיה בזה שיש עמותה שחברים בה - - -

יעקב ליצמן: לא הבעיה, אבל - - -

ניסן סלומינסקי: דקה.

ניסן סלומינסקי: יש בעיה שמנכ"ל משרד ממשלתי והמשנה חברים במרכזים או אפילו יושבי ראש העמותה?

ניסן סלומינסקי: יש איזה בעיה עם זה מבחינת רשם העמותות?

<בנימין למקין: בחוק העמותות אין התייחסות לנושא הזה.

<בנימין למקין: אני מתאר לעצמי שיש אולי כללי אתיקה שחלים על זה.

<בנימין למקין: אני לא אומר שזה פסול, אני אישית לא מתמצא בכללי האתיקה האלה.

ניסן סלומינסקי: לא, אבל שמתם לב לעמותה ובדקתם אותה?

ניסן סלומינסקי: שמתם לב לדבר הזה?

<בנימין למקין: אני מתאר לעצמי שכשבדקו את העמותה אז כן שמו לב לזה.

עפר שלח: אני רוצה להבין.

עפר שלח: אנחנו מכירים קרן מחקרים שהיא צמודה לבית חולים.

<ארז אורעד: לא, יש קרנות מחקרים שצמודות לבתי חולים זה - - -

עפר שלח: יפה, הקרן הזאת, לאן הכסף שלה הולך?

ניסן סלומינסקי: היא צמודה לירושלים.

<ארז אורעד: הקרן זאת, מה שאני רואה פה, היא למעשה קרן שממומנת בחלקה על ידי משרדי ממשלה, אני יכול להגיד לך את המימון של הקרן.

עפר שלח: לאן הכסף - - -

יעקב ליצמן: לא, זאת אומרת רוני גמזו מכניס לכיס השני כסף.

<ארז אורעד: דקה, אני אתן לך את ההכנסות בפירוט.

<ארז אורעד: סך כל הכנסות של העמותה הם 13.5 מיליון שקל.

<ארז אורעד: אני אומר לך את הנתונים גלויים.

<ארז אורעד: מה שיש בפניי אני מציג בפניכם, הכול שקוף.

<ארז אורעד: מימון על ידי משרדי ממשלה זה 6.700 מיליון, שזה דרך אגב דבר חיובי.

<ארז אורעד: כשאנחנו בודקים עמותות - - -

ניסן סלומינסקי: לא, זה בסדר.

ניסן סלומינסקי: השאר זה התורמים?

<ארז אורעד: החצי השני, שזה יותר מחצי, זה 6.800 מיליון מימון על ידי קרנות וגופים פרטיים.

<ארז אורעד: מה שאני יודע מידיעה אישית שלי, כחבר עמותה לשעבר בשכונה שלי, אין מניעה שפקיד ממשלתי יהיה גם חבר עמותה, ובלבד שאין בכך ניגוד עניינים.

ניסן סלומינסקי: אני אבקש מבני, מה שאני מבקש לפעם הבאה, תעשו בדיקה קצת יותר.

ניסן סלומינסקי: המטרות של העמותה הזאת מצוינות, רק תעשה בדיקה אם באמת אפשרי שמנכ"ל משרד והמשנה למשרד הם המובילים עמותה שבתחום של המשרד.

ניסן סלומינסקי: תעשה בדיקה אם זה אפשרי מבחינתכם.

יעקב ליצמן: אני, ברשותך, רוצה להעיר שני דברים.

יעקב ליצמן: אל"ף, בשני הדברים מפריע לי, אבל באחד פחות ובאחד יותר.

יעקב ליצמן: למשרד הבריאות יש קרן מחקרים.

יעקב ליצמן: מי שעומד בראשה זה אבי ישראלי.

יעקב ליצמן: יכול להיות שני דברים, וזה מטריד אותי, שלא ידעתי עד היום, ידעתי שיש קרן מחקרים לגבי - - - הגדלתי את הקרן.

יעקב ליצמן: הבעיה כאן, האם זו קרן המחקרים של משרד הבריאות?

יעקב ליצמן: בגלל זה ביקשתי שיביא לי את השמות, אבי ישראלי, שהוא היה מנכ"ל, אני מיניתי אותו כיושב ראש קרן המחקרים, לכן הקרן למחקרים, זה יכול להיות שייסדו את העמותה בגלל שרצו להביא תרומות מבחוץ וככה משרד הבריאות לא יכולים לקבל.

יעקב ליצמן: זה יכול להיות סיבה.

יעקב ליצמן: על אף שאני אומר במפורש שלא ידעתי.

יעקב ליצמן: מטריד אותי בזה, כי לפי מה שכתוב כאן, זה נוסד ב-98', וזה לא יכול להיות.

ניסן סלומינסקי: יכול להיות שהיא לא הייתה פעילה?

יעקב ליצמן: אבי ישראלי גם לא היה ב - - -

ניסן סלומינסקי: יכול להיות שהיא לא הייתה פעילה, הייתה מה שנקרא עמותת מדף.

יעקב ליצמן: אני ממש לא יודע, אבל ברור דבר אחד, לכל הדעות, שלא יכול להיות שמשרד ממשלתי יעביר לקרן מחקרים כאשר מנכ"ל הוא חבר - - -

ניסן סלומינסקי: אוקיי, אז אני ביקשתי שיעשו בדיקה מיוחדת על זה.

יעקב ליצמן: כן.

ניסן סלומינסקי: בוא נחזור עכשיו לעמותה מספר 7.

ניסן סלומינסקי: נעשה לפי הסדר, רק טיפה יותר מהר.

<ארז אורעד: מספר?

ניסן סלומינסקי: 7, המטבח של מאיר השמן.

<ארז אורעד: המטבח של מאיר השמן, זה מעורר תיאבון.

<ארז אורעד: זו עמותה לסעד, למעשה מכינים מדי יום כ-500 כריכים, חמישה ימים בשבוע, לחלוקה בבתי ספר לתלמידים מרקע סוציו אקונומי נמוך.

יעקב ליצמן: שרה קריב היא חברת כנסת?

<ארז אורעד: אני לא בדקתי, אני לא יודע.

ניסן סלומינסקי: לא, זה יפעת.

ניסן סלומינסקי: לא.

ניסן סלומינסקי: הלאה.

<ארז אורעד: עמותה מספר 8.

<ארז אורעד: עמותה מספר 8 היא למעשה עמותה למען ילדים במצוקה, חיפה והצפון.

<ארז אורעד: העמותה הזאת פועלת לגיוס כספים למען מוסדות שמטפלים בילדים במצוקה באזור חיפה והצפון.

<ארז אורעד: העמותה מסייעת למשפחות במצוקה בתשלומים כגון שכר לימוד, טיפולי שיניים וכיוצא בכך.

<ארז אורעד: זו מטרה ציבורית מוצהרת בחקיקה ראשית, סעד.

<ארז אורעד: עמותה מספר 9.

<ארז אורעד: רשם העמותות?

<בנימין למקין: יש אישור ניהול תקין.

<ארז אורעד: קרן דולב לצדק רפואי.

<ארז אורעד: העמותה הזאת למעשה היא עמותה שעוסקת בסעד, סיוע משפטי והגשת עתירות עקרוניות בנושא הזכות לבריאות במימון ציבורי.

<ארז אורעד: העמותה הזאת פועלת למען אוכלוסיות מוחלשות כאשר המטרה הציבורית המוצהרת שלה, והיא עומדת במטרה הציבורית של החקיקה הראשית - - -

ניסן סלומינסקי: זאת אומרת זה לא כמו כל אלה שמפרסמים, 'זכותי' וכל הדברים האלה?

<ארז אורעד: לא, זה לא 'זכותי', זה נעשה - - -

ניסן סלומינסקי: זו עמותה שלא לוקחת כסף אלא רק צדקה.

<ארז אורעד: יש בה 16 מתנדבים ללא שכר, הנהלה וכלליות מאוד זעומות, רק לצורך התפעול השוטף שלהם, כמה אלפי שקלים וזהו.

ניסן סלומינסקי: יפה מאוד.

<ארז אורעד: העמותה הבאה בתור, עמותה מספר 10 ברשימה שלכם, תיאטרון קרוב, מיסודו של ניקו ניתאי, מי שזוכר את השחקן ניקו ניתאי.

עפר שלח: הייתה לו הצגת יחיד שהלכה 30 שנה לדעתי.

עפר שלח: הוא עשה את הנפילה של אלבר קאמי.

יעקב ליצמן: הוא הציג 30 שנה?

עפר שלח: כן, 30 שנה הוא הציג.

ניסן סלומינסקי: יש הצגה בניו יורק שרצה הרבה יותר.

<ארז אורעד: יש להם הכנסות מאוד מרשימות, תרומות.

<ארז אורעד: קודם כל העמותה תחת המסגרת של מטרה ציבורית תרבות.

ניסן סלומינסקי: התיאטרון זה לא משהו מסחרי?

ניסן סלומינסקי: זה לא משהו שמרוויחים כסף?

<ארז אורעד: הוא לא עושה תחרות בשוק הפרטי.

<ארז אורעד: הקטע של הכרטיסים שלו, מחיר הכרטיסים זה 25 שקלים, ציינתי את זה גם פה.

עפר שלח: זה בתחנה המרכזית.

<ארז אורעד: המטרה, אם תיתנו לי שתי דקות, או 30 שניות אפילו - - -

יעקב ליצמן: אני חושב שצריך לפתוח תיאטרון הכנסת ואז - - -

עפר שלח: לא היינו צריכים אישור, זה כבר ממומן מקופת הציבור.

יעקב ליצמן: עובדה שאתה יכול להיות מנכ"ל ולקבל מ - - -

<ארז אורעד: בכל אופן המטרה המוצהרת שלה היא תרבות והיא עומדת במטרה הזאת.

<ארז אורעד: בדקנו את העמותה.

<ארז אורעד: העמותה פועלת, כבוד היושב ראש, במטרה להתאים את עצמה לשכבות האוכלוסייה המוחלשות, מעוטות היכולת, אם אתם רואים פה, זה באמת באזור התחנה המרכזית, שלא זוכות לבקר לעיתים קרובות באירועי תרבות ולאחר בדיקתנו מצאנו לנכון להמליץ לשר האוצר והוא מצא לנכון להעביר את זה גם לאישורכם, בהתאם לסעיף 46.

<ארז אורעד: עמותה מספר 11.

<ארז אורעד: קרן ישמח משה, נצרת עלית.

<ארז אורעד: הקרן הזאת היא במטרה מוצהרת של סעד והיא עוסקת בחלוקת מוצרי מזון.

<ארז אורעד: אנחנו רואים שכל העמותה הזאת, רובה ככולה, מתופעלת על ידי מתנדבים, מחלקים מוצרי מזון, ירקות, כל סוף שבוע, חגים, שוברי קנייה בחגים לאוכלוסיות מוחלשות, ילקוטים לילדים שעולים לכיתה א'.

<ארז אורעד: חלק ממוצרי המזון נאספים על ידי תנועות נוער ואנחנו רואים בזה מטרה מבורכת שלמעשה עומדת - - -

ניסן סלומינסקי: אישור, בני, יש להם, נכון?

<בנימין למקין: כן.

<ארז אורעד: עמותה מספר 12, מתוך 19.

<ארז אורעד: אנחנו רואים את מכון שלום הרטמן.

<ארז אורעד: המטרה המוצהרת שלו היא חינוך.

<ארז אורעד: מכון שלום הרטמן הוא מכון שעוסק בפיתוח יוזמות חינוכיות חדשניות שמטרתן תגבור הזהות הישראלית, היהודית, גם של ההנהגה הנוכחית וגם של ההנהגה העתידית במדינת ישראל.

יעקב ליצמן: וואו, ההנהגה העתידית.

<ארז אורעד: ועכשיו הנוכחית, גם בנוכחית הוא עוסק.

<ארז אורעד: זאת אומרת זה פתוח בשבילכם.

יעקב ליצמן: הנהגה עתידית.

יעקב ליצמן: לי אין עתיד, אבל - - -

ניסן סלומינסקי: ארז, תן לי להבין.

ניסן סלומינסקי: מכון הרטמן הוא מכון ותיק מאוד, הוקם ב-84', אז איך הם רק עכשיו הגיעו לבקש?

יעקב ליצמן: ביקש רק עכשיו.

<ארז אורעד: אני רק חייב לציין פה שלא כל העמותות - - - יש 70,000 עמותות במדינת ישראל, מתוכן 21,000 מה שאנחנו יודעים מגישים דוח למס הכנסה.

<ארז אורעד: אלה נתונים מאוד מסקרנים.

<ארז אורעד: ורק ל-5,000 יש אישור 46, יש עמותות שלא מבקשות את האישור.

<ארז אורעד: יש דרך אגב גם תורמים, הרבה תורמים שתורמים לעמותות, שלא מבקשים גם את הזיכוי.

<ארז אורעד: לפעמים יש להם 20-30 שקלים וזה מצטבר לסכומים מאוד גדולים.

<ארז אורעד: זאת אומרת סעיף 46 זה לא חזות הכול.

<ארז אורעד: בכל אופן הם החליטו, מכיוון שהם מקבלים תרומות בסדר גודל שהוא משמעותי עבורם כנראה, בסך כמה מיליוני שקלים, אז הם ביקשו את האישור.

<ארז אורעד: הם נבדקו אצלנו, עברו בוועדה הפנימית שלנו והמלצנו לשר, לאחר שעברו בוועדה הפנימית, לאשר אותם כעמותה שזכאית לסעיף 46.

<ארז אורעד: כל המטרות שאני כרגע מציג בפניכם אלה מטרות שהן בסעיף הראשי בחקיקה ראשית שהם בחינוך.

<ארז אורעד: לא הגענו עדיין למטרות של השר.

ניסן סלומינסקי: הבנתי.

<ארז אורעד: 13, קרן מלגות לאילת.

<ארז אורעד: הקרן הזאת היא תחת מטרת ספורט.

<ארז אורעד: עוד פעם מטרה ציבורית שמצויה שבחקיקה הראשית.

<ארז אורעד: הקרן הזאת הוקמה לעידוד מאמנים לספורטאים מצטיינים לעסוק באימוני ענפי הספורט הלא אולימפיים ברמה הבינלאומית הגבוהה ביותר.

<ארז אורעד: הלא אולימפית, כנראה פה מכוונים לענפי ספורט שאינם מוכרים על ידי משרד החינוך, התרבות והספורט.

ניסן סלומינסקי: היא לא קשורה לכל המרכזים של הספורט?

<ארז אורעד: לא, היא לא קשורה לזה.

<ארז אורעד: עוד פעם, אני מזכיר עוד פעם כחוט השני, המגזר השלישי ממלא את הוואקום שהממשלה לא מסוגלת למלא אותו.

<ארז אורעד: זה אחד מהיתרונות שלו.

<ארז אורעד: בית הכנסת גן רווה, חולון.

<ארז אורעד: יש פה בית כנסת.

<ארז אורעד: בבית הכנסת הזה - - -

יעקב ליצמן: צריך טיפה לבדוק למה הוא כן אישר את זה.

<ארז אורעד: העמותה מפעילה בית כנסת לעדה הגרוזינית במבנה שכור ופועלת להקמת מבנה קבע לבית הכנסת.

<ארז אורעד: יש לה יכולות די נחמדות בגיוס כספים, היא קיבלה תרומות בסך של 385,000 שקל.

<ארז אורעד: רוב העובדים שם בהתנדבות.

<ארז אורעד: נכנסת לגדרה של מטרה ציבורית המצויה בחקיקה ראשית.

ניסן סלומינסקי: בני, היא עברה אישור?

<בנימין למקין: כן.

<ארז אורעד: עמותה מספר 15, היא עמותת נור, האגודה לקידום עיוורים במגזר הבדואי.

<ארז אורעד: העמותה הזאת כמובן נכנסת למטרה ציבורית של סעד.

<ארז אורעד: עיקר הפעילות שלה היא תפעול מרכז יום לתלמידים עיוורים ולקות ראייה במגזר הבדואי אשר הוקם על ידי המוסד לביטוח לאומי.

<ארז אורעד: זאת אומרת יש לנו מוסד לביטוח לאומי שגם מכיר וגם נותן את ברכתו.

<ארז אורעד: אמנם אוזלת ידו התקציבית לא מסוגלת, נכנסת פה עמותה כחלק מהמגזר השלישי למלא את הוואקום שהמוסד לביטוח לאומי לא מסוגל למלא, תחת מטרת סעד, ויש לה דווקא תרומות די נחמדות, 166,000 שקלים.

ניסן סלומינסקי: יש לה ניהול תקין, בני?

<בנימין למקין: כן, יש לה.

<ארז אורעד: עמותה מספר 16, עמותת פסיפס, מרכז ליווי למשפחות מאמצות.

<ארז אורעד: כאן אנחנו רואים עמותה שפועלת להפעלת קו חם לייעוץ למשפחות, ייעוץ קבוצתי ואינדיבידואלי על ידי עובדים סוציאליים ורופאים התפתחותיים.

<ארז אורעד: עוד פעם, מה שמשרד הרווחה לא מסוגל כרגע לקיים, אז פה הן מקיימות את זה תחת מטרת סעד, היא נכנסת לגדר מטרה ציבורית של סעד ולכן המלצנו לשר האוצר להעביר אותה לאישור הכנסת, לקבלת אישור לפי סעיף 46.

ניסן סלומינסקי: תקפוץ לעמותה 18.

יעקב ליצמן: לפיד זה לא המשפחה של השר.

<ארז אורעד: אני לא נכנס לשמות משפחה.

יעקב ליצמן: אני צריך לדעת, אבל.

יעקב ליצמן: אל תיכנס, אבל אני רוצה לדעת אם זו המשפחה של שר האוצר.

<ארז אורעד: אנחנו עוברים לעמותה מספר 18, יש לנו עוד שתיים טו גו.

ניסן סלומינסקי: מה זה, בית ספר?

<ארז אורעד: אנחנו רואים פה את בית הספר הבפטיסטי בנצרת.

<ארז אורעד: למעשה בית הספר הזה הוא בית ספר שמנהל גן ילדים, בית ספר יסודי ו - - -

יעקב ליצמן: ליהודים לא נותנים, לבפטיסטים - - -

<ארז אורעד: בית הספר מתוקצב על ידי משרד החינוך.

ניסן סלומינסקי: ארז, רק שנייה.

ניסן סלומינסקי: זה תקדים?

ניסן סלומינסקי: יש בתי ספר שיש להם - - -

יעקב ליצמן: הרב גפני, בוא.

יעקב ליצמן: לבפטיסטים נותנים עכשיו.

משה גפני: עדיף על פני בתי כנסת.

ניסן סלומינסקי: רבותיי, יש בתי ספר נוספים שיש להם סעיפי 46?

<ארז אורעד: יש בתי ספר נוספים, גם במגזר החרדי.

<ארז אורעד: אנחנו נותנים גם ל - - - יש גם גני ילדים שמקבלים ואנחנו כרגע - - -

יעקב ליצמן: היום זה מיוחד - - - את הכסף.

ניסן סלומינסקי: זאת אומרת יש אפשרות שגם מוסדות חינוך רשמיים של המדינה יכולים להקים עמותות ולקבל.

<ארז אורעד: כן, ברגע שיש גוף שמכיר בכך ואין תקציב לכך, בא המגזר השלישי, נכנס לוואקום הזה ועושה בדיוק מה שצריך.

<ארז אורעד: פה זה נכנס למטרה ציבורית של חינוך, מטרה ציבורית ראשית.

משה גפני: אני בא עכשיו מוועדת החינוך.

משה גפני: בוועדת החינוך יושב שר החינוך, הוא הולך לתת קייטנות לכל בתי הספר, רק לא לחרדים.

משה גפני: נצטרך סעיף 46 לזה.

משה גפני: אני אמרתי לו שהוא שונא חרדים, זה הכול.

<ארז אורעד: אני?

משה גפני: לא, זה לא קשור אליך.

ניסן סלומינסקי: ארז, תמשיך הלאה.

ניסן סלומינסקי: 19.

<ארז אורעד: העמותה לפיתוח היזמות והיצוא זאת עמותה שלמעשה עוסקת בהפעלת שלושה בתי ספר מקצועיים באזור חיפה ואשקלון, 450 תלמידים בגילאי תיכון, ט' עד י"ב.

<ארז אורעד: העמותה הזאת, ראוי לציין, מתעסקת בעיקר באוכלוסייה של ילדים שנשרו מבתי ספר במסגרות החינוכיות הקיימות ולפיכך אנחנו - - -

ניסן סלומינסקי: זה לא גוף שהוא כלכלי שעוסק - - -?

<ארז אורעד: הוא לא גוף כלכלי, לעמותה הזאת יש תרומות בסדר גודל של מספר מיליונים והיא נכנסת תחת מטרה של חינוך.

<ארז אורעד: חברי ההנהלה, סטף ורטהיימר, לדוגמה.

<ארז אורעד: אז זהו, עד כאן, סיימתי.

<ארז אורעד: אני מאוד מבקש מוועדת הכספים לאשר את העמותות שהקראנו.

ניסן סלומינסקי: אני רק חוזר שוב על שאלתי, אולי בינתיים קיבלת תיקים נוספים או רשימה של התיקים שנמצאים?

<ארז אורעד: לא, לא קיבלתי.

סתיו שפיר: יש לי שאלה לוועדה, אם אפשר, ניסן.

סתיו שפיר: יש משהו קצת חסר ערך בדיון הזה, מאחר שאנחנו מקבלים רשימה של עמותות מבלי לקבל עליהן חומרי רקע ומבלי לגעת - - - אנחנו כמובן מדברים עליהן בוועדה, אבל עם כל הכבוד זה לא לגמרי מספיק.

סתיו שפיר: אם אנחנו נדרשים לאשר את הסעיף הזה סתם כחותמת גומי, אז בסדר, אבל אם אנחנו נדרשים באמת לאשר אותו, ראוי שאולי נבקש לפעם הבאה שהחומרים האלה יגיעו לחברי הוועדה כשיש ברשותנו עוד חומרים על העמותות, כשאנחנו לא צריכים להתחיל לחפש באינטרנט מידע נוסף על כל עמותה ועמותה.

סתיו שפיר: זה דבר שהוא רק הגיוני.

ניסן סלומינסקי: פתחתי ואמרתי שאנחנו עשינו שינוי מכאן ולהבא לגבי סעיף 46.

ניסן סלומינסקי: אנחנו עוברים עמותה-עמותה, מקבלים גם מרשם העמותות אישור שבדקו את העמותה ויש לה ניהול תיקון ומקבלים מארז הסבר על כל עמותה.

ניסן סלומינסקי: בימים עברו היו מקבלים את הרשימה ומצביעים עליה והפעם אנחנו באמת עושים בדיקה הרבה יותר עמוקה בנושא.

ניסן סלומינסקי: אני לא הייתי מציע שיתחילו להעביר חומרי רקע, אלא אם מישהו רוצה, אבל לא להתחיל לעשות מזה עניין, כאילו עניין לדון על כל אחד שעות וכו'.

ניסן סלומינסקי: זה לא - - -

סתיו שפיר: ממש לא שעות, אבל בדיקה שהיא רק מתבצעת בזמן הוועדה היא לא ממש בדיקה.

ניסן סלומינסקי: מאחר שיושבים פה נציגים - - -

סתיו שפיר: אני שומעת פה יותר - - -

ניסן סלומינסקי: אני אומר, מאחר שיושבים פה נציגים של שני גופים, רשם העמותות מצד אחד, שיש לו את כל המערכת והוא בודק ואם מישהו רוצה לקבל ניהול תקין, הוא עושה את זה.

ניסן סלומינסקי: מצד שני יש לנו כאן את מי שאחראי מבחינת רשות המיסים, שהם עושים את הבדיקה, אנחנו רק צריכים לוודא אל"ף, שעשו, בי"ת, לראות באופן סביר, נניח פה עלינו על משהו שנראה לנו מאוד לא סביר, לדוגמה, אבל אם זה נראה לנו סביר וטוב אנחנו סומכים עליהם.

ניסן סלומינסקי: אבל אני אומר שוב, הרשות ביד כל חבר כנסת לקראת דיון כזה לדבר איתו ולקבל ממנו את כל הפרטים שרוצים, הוא עומד לרשותנו, איך אומרים?

ניסן סלומינסקי: 24 שעות ביממה, אני מקווה, כדי לקבל את זה.

ניסן סלומינסקי: אני לא הייתי מציע רק שנהפוך דיון על כל אחד ואחד לאישיו - - -

סתיו שפיר: אולי לא צריך אז בכלל לעשות דיונים, אם אנחנו סומכים עליהם מראש?

ניסן סלומינסקי: לא, אני חושב שכן צריך.

ניסן סלומינסקי: יש לנו - - -

יעקב ליצמן: סתיו, אני חייב להגיד שוועדת הכספים בתקופתי ואני מניח שגם בתקופת גפני הייתה כמעט חותמת גומי.

יעקב ליצמן: כלומר בתקופתי הצבענו, זה לקח חמש דקות.

יעקב ליצמן: אני לא אשקר.

סתיו שפיר: אם מדד הערכים שלנו הוא - - -

ניסן סלומינסקי: רגע, שנייה, סליחה.

סתיו שפיר: - - - כמעט חותמת גומי - - -

ניסן סלומינסקי: סתיו, את נכנסת בדבריו של רב יעקב, תני לו לסיים.

יעקב ליצמן: לכן זה היה אוטומטי, הצבענו, סמכנו על מס ההכנסה, סמכנו על רשם העמותות, עד כדי כך שבהתחלה אפילו, בהתחלה הראשונה שלי, לא היה רשום אפילו אם זה ניהול תקין, מה שכתוב היום.

יעקב ליצמן: לאט לאט זה נוסף.

יעקב ליצמן: מה שנקרא היום, שני דברים, אל"ף, אני חייב להגיד לזכותו של מס הכנסה, שהוא - - -

משה גפני: לא מס הכנסה, לזה שאחראי על סעיף 46.

יעקב ליצמן: לא, אני מדבר על זה.

יעקב ליצמן: כרגע אנחנו מדברים על מה שמגיע לכאן.

יעקב ליצמן: אז הוא מנקה שולחן, הוא עושה את הדברים כמיטב.

יעקב ליצמן: אני לא יכול להגיד לך שאף פעם, אבל הרבה פעמים אפילו זה שהיה ממונה לא בא, מישהו אחר היה בא ולא היה עד כדי כך.

יעקב ליצמן: לאחרונה קרו שני דברים.

יעקב ליצמן: אל"ף, וזה טוב, שחברי הוועדה, היושב ראש בעיקר וחברי הוועדה, ביקשו יותר פרטים, להיכנס לכל זה, זה בסדר גמור.

יעקב ליצמן: אני מאוד בעד, אני חושב שזה דבר נכון לעשות.

יעקב ליצמן: דבר שני, שנהייתה פוליטיזציה באישורים, לכן אנחנו חייבים להתעמק הרבה יותר פה.

יעקב ליצמן: זה לצערי מה שקרה.

יעקב ליצמן: לא היה אצלי אף פעם בהיסטוריה כשאני הייתי, אני מניח שגם אצל גפני אותו דבר - - -

משה גפני: לאף אחד לא היה.

יעקב ליצמן: שהעבירו רשימות שנתקעו במס הכנסה.

יעקב ליצמן: או שהכול נתקע, זה יכול להיות לפעמים, אבל מה שהעבירו, העבירו את הכול.

משה גפני: סלקציה.

יעקב ליצמן: כן, זה לא היה אף פעם.

יעקב ליצמן: לא, זה חמור.

ניסן סלומינסקי: טוב, אז - - -

יעקב ליצמן: רגע, אדוני.

יעקב ליצמן: זה חמור ואני כבר עשיתי מעשה היום באמצע הישיבה, פניתי למבקר המדינה, כבר בדרך עכשיו מכתב למבקר המדינה, אני רוצה לבדוק מה קרה עם השימוש של שר האוצר בכל הדברים.

משה גפני: את לא היית בהתחלה, אבל יש 81 שהועברו לשר והוא הביא לפה רק - - -

יעקב ליצמן: גם את שני בתי הכנסת האלה - - -

<ארז אורעד: אני - - -

יעקב ליצמן: תן לי.

יעקב ליצמן: היות שאני רוצה לעזור לך, אז תן לי.

יעקב ליצמן: אל תתערב כרגע.

יעקב ליצמן: אז אנחנו פנינו כבר, אני פניתי, אני חושב שצריך בדיקה יסודית כאן, מה קורה כאן ולמה הוא מעכב.

יעקב ליצמן: זה שטויות, אומרים 'זכותו לבדוק', אבל סלקציה לא.

יעקב ליצמן: זה מה שאמרתי.

יעקב ליצמן: לכן אנחנו לא באים עכשיו בטענות - - -

סתיו שפיר: הטענות הן חלילה לא לארז.

סתיו שפיר: ממש לא.

<ארז אורעד: אני רוצה שני דברים להגיד.

ניסן סלומינסקי: ארז, אתה נמצא בוועדה ואתה - - -

סתיו שפיר: ארז, זה לא טענות נגדך בכלל, השאלה היא - - -

ניסן סלומינסקי: לא, לא, סתיו, בבקשה.

ניסן סלומינסקי: רק שנייה.

סתיו שפיר: אני המתנתי לרב ליצמן.

ניסן סלומינסקי: בסדר, אבל רק רגע.

סתיו שפיר: אבל לא סיימתי את דבריי.

ניסן סלומינסקי: אבל לא התחלת, כי לא קיבלת אישור, ואני גם רוצה להגיד לארז שלא מדברים - - -

סתיו שפיר: אבל השאלה פה היא לא רק כלפיו, אני רוצה לחדד את השאלה.

ניסן סלומינסקי: סתיו, שמעתי, אבל את לא קיבלת רשות.

סתיו שפיר: שנייה, ניסן, חבל, חבל, כי בסוף - - -

ניסן סלומינסקי: אבל למה את נכנסת באמצע?

סתיו שפיר: - - - זה ייאמר.

ניסן סלומינסקי: זה ייאמר כשתקבלי רשות.

סתיו שפיר: אם המסר שלך הוא שאנחנו סומכים על מה שנאמר לנו - - -

ניסן סלומינסקי: את ממשיכה בדרך שלך?

ניסן סלומינסקי: רק שנייה, את ממשיכה בדרך שלך?

סתיו שפיר: אז השאלה, והיא שאלה שמופנית אליך, לא אל ארז - - -

ניסן סלומינסקי: לא, היא לא תהיה מופנית אליי כשאת לא תקבלי רשות דיבור.

סתיו שפיר: אבל היא עדיין מופנית אליך.

ניסן סלומינסקי: אבל את לא תקבלי תשובה וזה חבל.

סתיו שפיר: מצטערת - - -

ניסן סלומינסקי: יכול להיות שהשאלה טובה ואני ארצה לענות לך - - -

סתיו שפיר: - - - אתה לא יכול לעשות איפה ואיפה.

ניסן סלומינסקי: לא, אני אתן לך רשות דיבור ותקבלי, אבל לא להיכנס באמצע כשאת מחליטה.

סתיו שפיר: אבל אני רוצה לחדד את - - -

ניסן סלומינסקי: אבל את ממשיכה הלאה.

סתיו שפיר: אתה סתם מתעקש.

ניסן סלומינסקי: את ממשיכה הלאה.

סתיו שפיר: אני רוצה לחדד את שאלתי שלא הקשבת לה והיא - - -

ניסן סלומינסקי: טוב, סליחה.

ניסן סלומינסקי: אוקיי, תודה רבה לך.

סתיו שפיר: אם אתה אומר ש - - - מה תפקידנו כאן בוועדה, למה אנחנו מתבקשים לאשר את ה - - -?

ניסן סלומינסקי: ארז, רב יעקב, אני רוצה רק להוסיף שהפעם גם אנחנו שלחנו את הרשימות מראש.

ניסן סלומינסקי: אף פעם זה לא היה לחברי הוועדה, שכל חבר ועדה יכול לראות את זה.

ניסן סלומינסקי: זה גם נמצא באתר.

סתיו שפיר: זה שמדברים על זה כהישג, זה באמת אבסורד.

ניסן סלומינסקי: את לא מקבלת רשות ואני לא אתייחס, נו, מה אני יכול לעשות?

סתיו שפיר: זה שחברי ועדה לא היו מקבלים את הרשימות מראש זה מגוחך.

ניסן סלומינסקי: מגוחך, אבל ככה עבדת.

ניסן סלומינסקי: את אישרת גם 80 תיקים או 121 תיקים, ככה, אישרת.

ניסן סלומינסקי: גם את.

סתיו שפיר: אני אישרתי?

ניסן סלומינסקי: כל הוועדה הזאת אישרה.

סתיו שפיר: הוועדה, לא אני.

ניסן סלומינסקי: אה, טוב, בסדר.

סתיו שפיר: זה בדיוק ההבדל, כי זה לא יכול להיות שחברי הוועדה יישבו פה ויאשרו דברים בלי שנבדוק - - -

ניסן סלומינסקי: טוב, אוקיי, ארז, אני אתן לך משפט.

סתיו שפיר: זה לא ייתכן.

סתיו שפיר: להציג את זה כניצחון זה ממש מגוחך.

ניסן סלומינסקי: משפט אחד וזהו, ואנחנו נרצה לעבור הלאה.

<ארז אורעד: אני לא רוצה לגזול זמן, אני מפציר בוועדת הכספים לאשר את הרשימה הזאת.

<ארז אורעד: חבל שהדיון הזה יהיה דיון עקר.

<ארז אורעד: אנחנו השקענו עבודה מאוד רצינית על הרשימה הזאת וגם ישבנו פה, עברנו רשימה רשימה, דבר שלא עשו פה אף פעם בוועדת הכספים והייתם באמת חותמת גומי, היום לא - - -

יעקב ליצמן: אתה חייב לתת לנו תשובה על משרד הבריאות.

<ארז אורעד: אז לפחות הרשימות שעברנו, אני מפציר בוועדת הכספים ל - - -

ניסן סלומינסקי: ארז, אני רק רוצה להגיד מה שאמרתי בפתיחה.

ניסן סלומינסקי: מאחר שעברנו עליהם, בפעם הבאה, לכשנצביע עליהם לא נצטרך לעבור כי עברנו עליהם, אבל מאחר שהשר משאיר על שולחנו עדיין 60 תיקים שאנחנו לא יודעים למה ולמרות בקשותיי לא קיבלנו אותם, ולמרות בקשותיי לפחות שיעביר את הרשימה עם הסבר למה אלה כן נחתמו ואחרים לא, גם אותה לא קיבלתי, לכן אנחנו לא מצביעים על זה.

ניסן סלומינסקי: רק עברנו כדי להבין.

ניסן סלומינסקי: בפעם הבאה לא נצטרך לעבור, חסכנו את הזמן הזה ובפעם הבאה כשיגיעו שאר התיקים נוכל לעבור עליהם גם ואז להצביע על כל הרשימה.

יעקב ליצמן: אדוני, אני מבקש לנושא של משרד הבריאות, שלא נחכה ל - - -

ניסן סלומינסקי: לא, זה ביקשנו שיבדקו.

יעקב ליצמן: לא, שלא נחכה לישיבה הבאה, לא יודע מתי זה יהיה על זה, אני מבקש שנקבל תשובה עוד היום, או גג מחר, כי אני רוצה לדעת איך קרה שמשרד ממשלתי פותח עמותות, אם - - - אני רוצה לדעת מה הוא עושה עם זה.

ניסן סלומינסקי: מאה אחוז.

יעקב ליצמן: כי כתוב שהוא נוסד ב-98', אני יכול להגיד לך שבתקופתי זה לא היה.

יעקב ליצמן: אני לא יודע מזה.

ניסן סלומינסקי: טוב, בני וארז, תודה לכם.

ניסן סלומינסקי: ואני מקווה שבישיבה הבאה, שתהיה בשבוע הבא, נוכל כבר להצביע על זה כשנקבל את כל התיקים.

ניסן סלומינסקי: בכל אופן תעבירו גם את המסר הזה מעבר לזה שאני העברתי את זה ללשכה.

ניסן סלומינסקי: תודה לכם ויישר כוח גדול.

ניסן סלומינסקי: וארז, אנחנו אומרים לך תודה רבה, כלומר זה שלא מצביעים זה לא בגללך.